La vârsta de 52 de ani, Monica Anghel a uimit pe toată lumea cu noua sa siluetă, generând speculații că ar fi suferit o intervenție chirurgicală de micșorare a stomacului. Cu toate acestea, vedeta a respins categoric aceste zvonuri, afirmând că pierderea în greutate a fost rezultatul unei diete echilibrate.
“Da, sunt instructor de fitness”
Cu câțiva ani în urmă, Monica Anghel a suferit o transformare fizică remarcabilă, pierzând 40 de kilograme. Pentru a-și menține noua siluetă, artista a adoptat un stil de viață activ, dedicându-se sportului și devenind chiar instructor de fitness după absolvirea unui curs specializat.
“Da, sunt instructor de fitness. Cu acte în regulă, cu nota 10! Nu, nu îmi deschid sală, am făcut pentru mine, ca să pot să merg la sală și să mă antrenez singură, să știu exact ce am de făcut astfel încât să nu mă accidentez, să știu cum să lucrez toate grupele corect”, a spus Monica Anghel.
Decizia de a slăbi a fost luată în principal din motive medicale, a mărturisit Monica Anghel.
“Am conștientizat că mă simt extraordinar de bine așa și până la urmă a fost o chestiune de sănătate. Eu dacă nu aveam problema aia cu coloana și nu îmi spunea domnul doctor care m-a și operat „Dacă nu slăbești o să vii la mine în fiecare an”. Mulțumesc pentru asta (…) Nici nu mai pot să mai mănânc lucruri care nu sunt ok”, a MAI SPUS Monica Anghel, la „Xtra Night Show”, conform Spynews.